มันมาอีกแล้ว! ลือลั่น “ไทวัสดุ” จ่อเทกฯ หุ้น RCI
มันมาอีกแล้ว! ลือลั่น "ไทวัสดุ" จ่อเทกฯ หุ้น RCI 
26 ก.พ. 2559

ผู้สื่อข่าวรายงานว่า ในวันนี้ (26 ก.พ.) ได้เกิดกระแสข่าวว่า กลุ่มผู้ถือหุ้นใหญ่ของบริษัท โรแยล ซีรามิค อุตสาหกรรม จำกัด (มหาชน) หรือ RCI ได้มีการเจรจาเกี่ยวกับเรื่องการขายหุ้นให้ บริษัท ซีอาร์ซี ไทวัสดุ จำกัด โดยคาดว่าจะสามารถสรุปผลได้ เร็วๆ นี้ อย่างไรก็ตามหากมีข้อมูลเพิ่มเติมทาง “ข่าวหุ้นธุรกิจออนไลน์” จะรายงานให้ทราบในครั้งต่อไป
อนึ่งก่อนหน้านี้ได้เกิดกระแสข่าวลือเกี่ยวกับกรณีดังกล่าวมาแล้ว ซึ่งทาง RCI ได้ออกมาชี้แจงรายงานข่าวที่ระบุว่า บริษัท ซีอาร์ซี ไทวัสดุ จำกัด ให้ความสนใจเข้าซื้อกิจการ (เทกโอเวอร์) RCI นั้น บริษัทไม่ทราบพัฒนาการใดๆ ในเรื่องดังกล่าว
ขณะที่ราคาหุ้น RCI ปิดตลาดภาคเช้าอยู่ที่ 2.94 บาท ปรับตัวขึ้น 0.14 บาท หรือ 5% มูลค่าซื้อขายที่ 12.18 ล้านบาท